Войская

**Во́йская** — вёска ў Камянецкім раёне Берасьцейскай вобласьці, за 400&nbsp;м ад левага берагу ракі Крывуля, непадалёк ад яе вытоку, за 15&nbsp;км на захад ад Камянцу, за 47&nbsp;км на поўнач ад Берасьця, за 19&nbsp;км на ўсход ад чыгуначнай станцыі Высока-Літоўск на лініі Берасьце&nbsp;—&nbsp;Беласток. Па паўночнай мяжы вёскі праходзіць аўтадарога Высокае&nbsp;—&nbsp;Кобрынь (). Зьяўляецца цэнтрам Войскага сельсавету.

## Гісторыя
* канец XVI ст.: двор ў Берасьцейскім павеце ВКЛ, шляхецкая ўласнасьць.
* 1751—1775: пабудавана драўляная царква Сьвятой Тройцы.
* 1795: у выніку 3-га падзелу Рэчы Паспалітай у Расейскай імпэрыі.
* 1-я палова XIX ст.: маёнтак і аднайменная вёска ў Берасьцейскім павеце Гарадзенскай губэрні, уласнасьць памешчыкаў Бухавіцкіх.
* 1833: паводле 8-й рэвізіі ў вёсцы 2 двары, 18 наяўных сялянскіх душ, 22 дзесяціны ворыўнай зямлі, 6 дзесяцінаў сенакосу. Памешчыку належала 60 дзесяцінаў зямлі.
* 1845: паводле інвэнтару маёнтак знаходзіўся ў закладзе ў двараніна Міхаіла Радзевіча, 121 дзесяціна зямлі. У склад маёнтку ўваходзілі вёскі Войская і Пераходы.
* з 1850-х: сяло, цэнтар воласьці Берасьцейскага павету Гарадзенскай губэрні.
* 1857: згодна 10-й рэвізіі налічвалася 48 рэвіскіх душ, дзяржаўная уласнасьць.
* 1885: у сяле 13 двароў, 152 жыхары, дзейнічалі валасное ўпраўленьне, школа, карчма. За 4 вярсты ў Лісоўчыцах працаваў цагельны завод.
* 1890: маёнтак належаў Войцаху Багуслаўскаму; у сяле 126 дзесяцінаў сядзібнай і ворыўнай зямлі, 21 дзесяціна лугу; мясцоваму царкоўнаму прыходу належала 93 дзесяцінаў зямлі.
* 1897: паводле перапісу ў сяле 18 двароў, 143 жыхары, царква, народнае вучылішча, валасное ўпраўленьне, хлебазапасная крама, 2 ветраныя млыны, кузьня, карчма.
* 1905: 197 жыхароў, у народным вучылішчы 62 вучні.
* 1921: у выніку Польска-савецкай вайны ў складзе Польшчы.
* 1923: цэнтар гміны Берасьцейскага павету Палескага ваяводзтва, 41 двор, 258 жыхароў.
* 1926—1927: дзейнічаў гурток Беларускай сялянска-работніцкай грамады.
* 1928: у Ратайчыцкай гміне таго ж павету і ваяводзтва міжваеннай Польшчы.
* 1939: у выніку Пакту Молатава-Рыбентропа у складзе Берасьцейскай вобласьці БССР.
* 1940: 52 двары, 348 жыхароў, пачатковая школа, хата-чытальня. Цэнтар сельсавету Камянецкага раёну Берасьцейскай вобласьці. У склад сельсавету ўваходзілі 13 паселішчаў, 410 двароў, 1887 жыхароў. На тэрыторыі сельсавету (57&nbsp;км²) працавалі 6 пачатковых школаў, 6 ветраных млыноў.
* 1948: у 7-гадовай школе 74 вучні.
* 1949: арганізаваны калгас імя Чапаева.
* 1954: у Агародніцкім сельсавеце.
* 1960: 238 жыхароў.
* 1964: зноў цэнтар Войскага сельсавету.
* 1970: 247 жыхароў, цэнтар калгасу «Беларусь».

## Насельніцтва
* 2010 год — 837 жыхароў
* 2005 год — 941 жыхар, 301 двор
* 1999 год — 893 жыхары

## Інфраструктура

У вёсцы працуе сярэдняя школа, Дом культуры, бібліятэка, амбуляторыя, камбінат бытавога абслугоўваньня, аддзяленьне сувязі, дзіцячы сад, 4 крамы, малітоўны дом эвангельскіх хрысьціянаў-баптыстаў, Царква Нараджэньня Маці Божай. Курганны могільнік крывічоў (датуецца XI—XII стст.). Цэнтар калектыўнага сялянскага аб’яднаньня «Колас».

## Крыніцы

## Літаратура
*  С.&nbsp;24—25.

## Вонкавыя спасылкі

Катэгорыя:Войскі сельсавет
Катэгорыя:Населеныя пункты Камянецкага раёну
Катэгорыя:Населеныя пункты, згаданыя ў XVI стагодзьдзі